open-index/open-wikipedia-markdown huggingface dataset:
Իոսիֆ Հակոբյան

**Իոսիֆ Գրիգորի Հակոբյան** (), ռազմական և հրթիռային տեխնիկայի բնագավառի գիտնական։ Տեխնիկական գիտությունների դոկտոր (1988), պրոֆեսոր (1990)։ Ռուսաստանի հրթիռահրետանային ԳԱ անդամ (2000), ակադեմիկոս։ ԽՍՀՄ պատվավոր ռադիստ (1966)։

## Կենսագրություն
Իոսիֆ Հակոբյանը ծնվել է 1931 թվականին Ռուսաստանի Սարատով քաղաքում։

1955 թվականին ավարտել է Մոսկվայի պետական համալսարանը։ 1958-1985 թվականներին աշխատել է №15-ում ՀԿԲ-ում (Մոսկվայի մարզ, գյուղ Ժուկովսկ), 1960-1972 թվականներին՝ բաժնի պետ, 1972-1985 թվականներին՝ ԳՀ բաժանմունքի պետ, գլխավոր կոնստրուկտոր, 1985-1986 թվականներին՝ «Ֆազատրոն» ԳԱՄ-ի գլխավոր, 1986 թվականից՝ տնօրենի տեղակալ, 1986 թվականից՝ «Ագաթ» ԳՀԻ գլխավոր կոնստրուկտոր և գլխավոր տնօրեն։

Աշխատանքները վերաբերում են ինքնանշանառման ռադիոտեղորոշման մարտագլխիկների և հրթիռների կառավարման բազմաֆունկցիոնալ բլոկների մշակման ու ստեղծման հարցերին։ Հեղինակ է մենագրությունների, ուսումնական ձեռնարկների։

## Մրցանակներ
* Լենինյան մրցանակ, 1972
* ԽՍՀՄ Պետական մրցանակ, 1980
* ՌԳԱ ակադեմիկոս Ա. Ա.Ռասպլետինի անվան մրցանակ, 1991
* Մեծ ոսկե մեդալ, 1991
* ՌԴ կառավարության մրցանակ, 1998
* Պետրոս Մեծի ազգային մրցանակ, 2003
* Պատվո նշան շքանշան, 1996

## Անդամակցություն
* ՌԴ էլեկտրատեխնիկական ակադեմիայի անդամ, 1995
* Միջազգային տեղեկագիտության ակադեմիայի անդամ, 1996

## Ծանոթագրություններ

## Արտաքին հղումներ
* Акопян Иосиф Григорьевич — Биография на сайте наукограда «Жуковский» 
* Генеральный конструктор из Жуковского — статья к 80-летию Акопяна в газете «Авиаград Жуковский» 
* Биография Иосифа Григорьевича Акопяна 
* Акопян Иосиф Григорьевич — Энциклопедия космонавтики 
* «АГАТ» учит летать ракеты — «Грани успеха»
* Акопян Иосиф Григорьевич — Центр военно-политических исследований 

Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:ԽՍՀՄ կոնստրուկտորներ
Կատեգորիա:ԽՍՀՄ պատվավոր ռադիստներ
Կատեգորիա:Հայ ակադեմիկոսներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Մոսկվայի պետական համալսարանի շրջանավարտներ
Կատեգորիա:ՌԴ գիտության վաստակավոր գործիչներ
Կատեգորիա:Սարատով քաղաքում ծնվածներ
Կատեգորիա:Տեխնիկական գիտությունների դոկտորներ
Կատեգորիա:Ֆիզիկամաթեմատիկական գիտությունների թեկնածուներ
Կատեգորիա:Երկարակյացներ
Ալինի Մորաես

**Ալինի Մորաես**, (, ), բրազիլացի դերասան, մոդել, հաղորդավար։

## Կարիերա
12 տարեկանում նա մեկնում է Սան Պաուլո, որտեղ սկսում է մոդելի կարիերան։ Ընդամենը 2 տարի հեռուստատեսությունում աշխատելուց հետո Ալինին արդեն ստանում է գլխավոր դեր ՛՛Ինչպես մի ալիք՛՛ նովելում։
Նրա նկարները պատահաբար ընկնում են ռեժիսոր Ավանսին Ֆիլյոյի ձեռքը, ով փնտրում էր տաղանդներ։ Նա նկարը ցույց է տալիս Ռիկարդո Վադինգտոնին, ով նրան հրավիրում է մասնակցել ՛՛Ուսանողի սիրտ՛՛ սերիալի քաստինգին և նա ստանում է այդ դերը։ Մինչ հաջողությունը նրան կժպտար նա խաղում է երկրորդական դերեր։ 2003 թ. նա խաղում է լեսբուհի Կլարայի դերը ՛՛Կրքոտ կանայք՛՛ սերիալում /ցուցադրել է Արմենիա թիվին/: Դրանից հետո խաղում է ՛՛Մեղքի գույնը՛՛ սերիալում /ցուցադրել է Արմենիա թիվին/, կրկին երկրորդական դեր։ Դրանից հետո նա արդեն ամրագրված էր ՛՛Ամերիկա (սերիալ)՛՛ում խաղալու համար, սակայն նրա ծրագրերը խառնվում են, երբ նա ստանում է առաջարկ ՛՛Ինչպես մի ալիք՛՛ սերիալում գլխավոր դեր կերտելու։

## Սերիալոգրաֆիա
* 2002 թ. Ուսանողի սիրտ
* 2003 թ. Կրքոտ կանայք /ցուցադրել է Արմենիա թիվին/
* 2004 թ. Մեղքի գույնը /ցուցադրել է Արմենիա թիվին/
* 2004 թ. Ինչպես մի ալիք /ցուցադրել է Արմենիա թիվին/
* 2007 թ. Երկու երես /ցուցադրել է Արմենիա թիվին/
* 2008 թ. Գնահատիր օրը /ցուցադրել է Արմենիա թիվին/
* 2010 թ. Կախարդական հեքիաթ
* 2011 թ. Մոգը /ցուցադրել է Առաջին ալիքը/
* 2015 թ. Ժամանակից դուրս

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Կատեգորիա:Բրազիլացի հաղորդավարներ
Կատեգորիա:Հեռուստատեսային դերասանուհիներ
Պաոլա Օլիվեյրա

**Պաոլա Օլիվեյրա** (, ), բրազիլացի դերասանուհի, մոդել։

## Կարիերա
Պաոլան ծնվել է ոստիկանի և տնային տնտեսուհու ընտանիքում։ Մինչ դերասանուհի դառնալը, սովորել է ֆիզիոթերապևտների քոլեջում։ 17 տարեկանում նա սկսում է նկարահանվել գովազդներում, հեռուստատեսությունում և ամսագրերում։ Որպեսզի լինի ավելի բնական և հավաստի, ընդունվում է դերասանական կուրսերի դպրոց։ Նրա առաջին գործը լինում է ՛՛Մետամորֆոզներ՛՛ նովելի երկրորդ մասում խաղացած դերը։
Ռեդե Գլոբոյում նրա առաջին դերը ՛՛Բելիսիմա՛՛ սերիալում կերտած երազկոտ Ջովաննայի դերն էր։ Իսկ ահա ՛՛Մարգարեն՛՛ սերիալում նրան է վստահվում գլխավոր դերակատարուհու՝ Սոնյայի դերը։ 2009 թվականին Պաոլան ներկայացնում է Ռիո-Գրանդեյի սամբայի դպրոցը Ռիո դե Ժանեյրոյում կառնավալի ժամանակ։ Հետո նրան առաջարկում են ՛՛Արագուայա՛՛ սերիալի գլխավոր դերը, սակայն նա հրաժարվում է՝ պատճառաբանելով, որ իրեն անհրաժեշտ է հանգիստ։ 2010 թ. Պաոլան գլխավորում էր 5 դերասանուհիներից կազմված ցուցակը, ովքեր հանրության մոտ ավելի պահանջված ու ճանաչված էին այդ ժամանակ։ Հետզհետե կատարում է գլխավոր դերեր Գլոբոյի այլ սերիալներում, որոնցից մի քանիսը ցուցադրվել են նաև Հայաստանում։

## Հեռուստանովելների ֆիլմագրություն
* 2004 Metamorphoses / Մետամորֆոզներ
* 2005 Belíssima / Բելիսիմա
* 2006 O Profeta / Մարգարեն
* 2008 Ciranda de Pedra / Քարի շուկա
* 2009 Cama de Gato / Կատվի օրորոց
* 2011 Insensato Coração / Ցնորք
* 2013 Amor à Vida / Կյանքը սեր է
* 2015 Além do Tempo / Ժամանակից դուրս

## Ծանոթագրություններ

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Կատեգորիա:Հեռուստատեսային դերասանուհիներ
Մոնժիզարի ճակատամարտ

**Մոնժիզառի ճակատամարտ** (, այլկերպ — *Ռամլայի ճակատամարտ*) տեղի է ունեցել 1177 թ. նոյեմբերի 25-ին Ռամլա քաղաքի մոտ գտնվող Մոնժիզառ բլրի մոտ։ Սալահ ալ-Դինի և Երուսաղեմի թագավորության ուժերի միջև։

1177 թ. Բալդուին IV-ը նախաձեռնում է միանալ Բյուզանդական կայսրության հետ և հարձակվել Եգիպտոսի վրա։ Սակայն ռազմական գործողությունները տեղի չունեցան։

Նույն ժամանակ Սալահ ալ-Դինը նույնպես նախաձեռնում էր ռազմական գործողություններ, սակայն ի տարբերություն խաչակիրների կյանքի է կոչում իր ծրագրերը։ Նոյեմբերի 18-ին հատում է Երուսաղեմի թագավորության սահմանները։ Գազայի տաճարականները կարծում են, որ Սալահ ալ-Դինի նպատակը իրենց պահակակետի նվաճումն է պատրաստվեցին պաշտպանման, սակայն Սալահ ալ-Դինը հարձակվեց Ասկալոնի վրա։

Տեղեկանալով Սալահ ալ-Դինի առաջխաղացման մասին Բալդուին IV-ը լքեց Երուսաղեմը մոտ 500 ասպետի և 1-3 հազ. էշերի, (ջորիների և ուղտերի վրա նստեցված) հետևակայինի հետ և ուղևորվեց դեպի Ասկալոն։ Սալահ ալ-Դինի գլխավոր նպատակը Երուսաղեմն էր։ Տասնվեցամյա արքային օգնում էր Ռենո դը Շատիլյոնը վերջինս համարվում էր Սալահ ալ-Դինի ոխերիմ թշնամին։

Ենթադրելով, որ Բալդուինը չի համարձակվի կանգնեցնել նրան փոքրաթիվ ուժերով գրավեց Ռամլան։ Ըստ քրիստոնյա ժամանակագիրների Սալահ ալ-Դինը իր տրամադրության տակ ուներ 26 հազ. զանվոր, որոնցից 8 հազարը մամլուքներ էին, իսկ հազարը հատընտիր հեծյալներ՝ սուլթանի անձնական գվարդիան։ Սալահ ալ-Դինը մտածելով, որ իրենից մինչև Երուսաղեմ չկան զգալի ուժեր թույլատրեց իր մարտիկներին թալանել շրջակայքը այրեցին՝ Լիդիան և Ռամլան, բնակչությունը կամ գերեվարվեց կամ փախուստի մատնեց։ Լիդիայում իսլամիստները ավերեցին Սուրբ Գևորգ-ի եկեղեցին։

Տեղեկանալով մուսուլմանների գործողությունների մասին Բալդուինը խնդրեց տաճարականներին լքել Գազան և մոտենալ իրեն։ Միացյալ ուժերը միասին շարժեվեցին Սալահ ալ-Դինի զորքերի ուղղությամբ։ Երուսաղեմի բնակչությունը փաստացի մնալով անպաշտպան տաճարներում աղոթում էր արքայի և զորքերի համար։ Սակայն Բալդուինը հաղթելով Սալահ ալ-Դինի հերթապահ ջոկատներին հայտնվեց Սալահ ալ-Դինի թիկունքում։ Քրիստոնյաների ուժերը Մոնժիզեռ բլրի մոտ չնայած ուժերի խիստ անհավասարությանը գրոհեցին սարակինոսների մեծ բանակի վրա վերջիններս խուճապի մեջ ընկան։ Քրիստոնյաների ծանր հեծելազորը ջախջախեց մամլուքներին և անձնական գվարդիային։ Մուսուլմանները խուճապահար փախուստի մատնվեցին, հետապնդման ընթացքում ոչնչացվեցին մուսուլմանական շատ ջոկատներ։ Եգիպտոս վերադարձավ միայն Սալահ ալ-Դինի բանակի 10%-ը։

1179 թ. Սալահ ալ-Դինը վերականգնեց գրոհները քրիստոնյաների նկատմամբ, սակայն այս անգամ ևս չհասնելով հաջողության նա իր քարտուղարին ասաց իր հայտնի խոսքերը «Աստված չի ցանկանում, որպեսզի Երուսաղեմի թագավորությունը ընկնի այս արքայի օրոք»։ Այս հերոսական ճակատամարտը հետագայում վերածվեց լեգենդի, որը երկար ժամանակ հիշվեց այն բանի շնորհիվ, որ քրիստոնյաները չնայած ուժերի խիստ անհավասարությանը կարողացան ջախջախել մուսուլմաններին։

## Գրականություն
* Duggan, A. «The Story of the Crusade». London, 1963.
* Nicholson, R. B. «Joscelyn III & the Fall of the Crusaders States». Brill, 1973.
* Runciman, S. «A History of the Crusades», 2 vols. Cambridge, 1952.
* Schlumberger, G. «Renaud de Châtillon…» Paris, 1898.

## Ծանոթագրություններ

Կատեգորիա:Հիվանդախնամների միաբանության ճակատամարտեր
Աշա Բհոսլե

**Աշա Բհոսլե** (, , ), (Սանգլի, Բրիտանական Հնդկաստան), Հնդկաստանի ամենահայտնի և հարգված երգչուհիներից (կադրի հետևի)։ Նա Լատա Մանգեշկարի կրտսեր քույրն է։ Երաժշտական կարիերան սկսել է 1943 թվականին։ Նա 60 տարիների ընթացքում ձայնագրել է ավելի քան 13.000 երգեր։ Նրա կատարմամբ երգերը հնչել են շուրջ 1000 ֆիլմերում։ 2009 թվականին Աշխարհի ռեկորդների ակադեմիան պաշտոնապես ճանաչել է նրան որպես «ամենաձայնագրված երգչուհին աշխարհում»։ 2008 թվականին Աշան պարգևատրվել է Հնդկաստանի երկրորդ կարգի ամենաբարձր պետական պարգևով։

## Ծանոթագրություններ

## Գրականություն
* 
* 

## Արտաքին հղումներ
* Asha Bhosle: The Voice of Bollywood and More — ռադիոնյութ*[[National Public Radio|NPR]]*
* 

Կատեգորիա:BBC 100 կին
Կատեգորիա:Գինեսի գրքի ռեկորդակիրներ
Կատեգորիա:Երաժիշտներ այբբենական կարգով
Կատեգորիա:Կին կիթառահարներ
Կատեգորիա:Հնդիկ դերասանուհիներ
Կատեգորիա:Հնդիկ երգիչներ
Կատեգորիա:Հնդիկ կինոդերասաններ
Twerk It

«**Twerk It**», ամերիկացի ռեփեր Project Pat-ի երգը, որում իրենց մասնակցությունն ունեն նաև երգիչ Ty Dolla Sign-ը, ռեփերներ Վիզ Խալիֆան ու Wale-ը։ Այն որպես սինգլ թողարկվել է 2015 թվականի հունվարի 20-ին և ընդգրկվել է Project Pat-ի «Mista Don't Play 2: Everythangs Money» անվանումը կրող իններորդ ալբոմում։

## Թողարկում
Երգը ներկայացվել է 2014 թվականի նոյեմբերի 16-ին, սակայն որպես սինգլ iTunes-ում թողարկվել է 2015 թվականի հունվարի 20-ին։ «Mista Don't Play 2: Everythangs Money» ալբոմը, որում ընդգրկված է «Twerk It»-ը, վաճառքի դուրս եկավ 2015 թվականի ապրիլին։

## Տեսահոլովակ
Երգի տեսահոլովակի պրեմիերան կայացել է 2015 թվականի փետրվարի 24-ին Project Pat-ի VEVO ալիքում։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2013 երգեր
Կատեգորիա:2015 սինգլներ
Կատեգորիա:Ty Dolla Sign երգեր
Կատեգորիա:Վիզ Խալիֆայի երգեր
Նյայա-բխաշյա

**Նյայա-բխաշյա** կամ **Նյայա-բհաշյա** (սանսկր․ Nyāya-bhāṣya, նյայա–մեկնաբանություն), Պակշիլասվամի Վատսյայանայի (ծնունդով Արևմտյան Հնդկաստանից) աշխատությունը, Հնդկաստանի փիլիսոփայության վեց օրթոդոքսալ դպրոցներից (միմանսա, վեդանտա, յոգա, սանկխյա, նյայա, վայշեշիկա) մեկի՝ Նյայայի փիլիսոփայության հիմքում ընկած «Նյայա–սուտրաների» առաջին կանոնակարգված մեկնաբանությունը, գրվել է 4–5–րդ դարերում։

«Նյայա–սուտրաները» լապիդարիումական ( - քարի վրա փորագրված) հատուկ համառոտության պատճառով առանց մեկնաբանությունների` բհաշյայի հնարավոր չէ հասկանալ։ Վատսյայանան առաջինն էր, որ նյայայի փիլիսոփայության նորմատիվային տոպիկները ներկայացրել է եվրոպական իմաստով փիլիսոփայական կատեգորիաների ձևով։ Նյայայի 16 կատեգորիաները բաժանել է երկու հիմնական մասերի՝ գիտելիքի աղբյուրներ (պրամանա) և գիտելիքի առարկաներ (պրամեյա) և 14 լրացուցիչ, որոնցից առաջինները դիտարկվում են որպես օնտոլոգիական իրականություն, վերջինները՝ որպես գործնական գործիք փիլիսոփայի համար և այդպիսով տարբերակել է կատեգորիաների իրականության երկու մակարդակներ։

«Նյայա–բխաշյայում» նյայան դիտարկվում է որպես գիտելիքի համակարգ (շաստրա) կիրառական մոտեցման համատեքստում, որպես որոշակի առարկաների անվանակարգերի, դրանց սահմանումներ տալու, այդ սահմանումները ստուգելու հաջորդականություն։ Վատսյայանան մատերիալիստների, բուդդայականների (համաբուդդայական տեսակետներ, մադխյամիկա և պրոտոյոգաչարա), սանքհյայականների և վեդանտիստների հետ բանավեճերում մշակել է Նյայա–սուտրաների տոպիկներ։

Նյայայի նախկին առարկաները, որոնք համակարգվել են «Նյայա–բխաշյա» աշխատությունում՝
* գիտելիքի աղբուրների հիմնավորումը (որոնք իրենք կարող են դառնալ գիտելիքի աղբյուր)
* ամբողջը մասերի չհանգեցնելը
* բառի և իր ռեֆերենտի միջև կապի կոնվենցիոնալ (պայմանական) բնույթը
* Ատմանի գոյությունը (մասնավորապես, հենվելով հիշողության ֆենոմենի վրա․ հիշողության օբյեկտ է հանդիսանում ոչ թե իրը՝ որպես այդպիսին, այլ՝ «իմ կողմից ճանաչված իրը»)։
Նոր տոպիկներն են՝
* Աստծո գոյության հիմնավորումը, հենվելով այն բանի վրա, որ և՛ արտաքին առարկաների ստեղծումը, և՛ անհատների գործունեության արդյունքները ենթադրում են արտաքին ագենտի գործողություն
* ճանաչողության սխալական կոնցեպցիան, որը գործ ունի երկու օբյեկտների հետ՝ ներկա և անցյալ, որը ընկալվում է որպես ներկա։
Վատսյայանան քննադատելով բուդդայական փիլիսոփա Դիգնագայի ապոխ-վադա բուդդայական ուսմունքը (*Ա* բառի իմաստը *ոչ–Ա* բառի բացառումն է)՝ հումորով նշում է, եթե կովը ներկայացնենք որպես *ոչ-ձ*ի, ապա այն կարելի է ներկայացնել նաև որպես *ոչ-կով*, հետևաբար այն փաստը, որ մենք այդպես չենք վարվում, վկայում է այն մասին, որ առարկաները դրական էություն ունեն։

## Գրականություն
* Spitzer M. Begriffsuntersuchungen zum Nyāyabhāṣya. Kiel, 1926․
* Шохин В. К. Школы индийской философии. Период формирования IV в. до н.э. - II в. н.э. М., 2004.- 415 с. ISBN 5-02-018390-3
* Նոր փիլիսոփայական հանրագիտարան, Ньяя-бхашья ()
 
## Ծանոթագրություններ

Կատեգորիա:Հնդկական փիլիսոփայություն
Կատեգորիա:Նյայա
Կատեգորիա:Փիլիսոփայական գրականություն
Կատեգորիա:Փիլիսոփայություն ըստ երկրի
Կատեգորիա:Սանսկրիտ եզրույթներ
Նվերների օր

**Նվերների օր**, Մեծ Բրիտանիայում և բրիտանական ազգերի համագործակցության մի շարք երկրներում՝ Ավստրալիայում, Նոր Զելանդիայում, Կանադայում, նաև Կիրիբատիում ու Սամոայում և ուրիշ երկրներում ամեն տարի դեկտեմբերի 26-ին նշվող տոն։

## Տոնի պատմությունն ու նշումը
Անգլիական բառակապակցությունը («Boxing day») հայերեն թարգմանվում է որպես «Նվերների օր», սակայն բառացի այն նշանակում է «Արկղերի օր»։ Այստեղ չկա մեծ հակասություն, քանի որ նկատի ունեն հենց այն արկղերը, որտեղ ավանդաբար զետեղվում են նվերները։ Կան տոնի անվան առաջացման մի քանի տարբերակներ.
մինի
# Մեծ Բրիտանիայում Սուրբ Ծննդյան հաջորդ օրը ընտանիքը փաթեթավորում է տոնական ընթրիքի մնացորդները և ոչ պետքական նվերները, տեղավորում արկղներում և նվիրում հիվանդներին ու աղքատներին։ Սովորաբար նվերների փաթեթավորմամբ և դրանք. աղքատներին բաժանելով զբաղվում էին երեխաները։
# Դեկտեմբերի 25-ին ողջ աշխարհի բողոքականներն ու կաթոլիկները նշում են քրիստոնեական տոներից գլխավորը՝ Սուրբ Ծնունդը։ Սուրբծննդյան ավանդույթի համաձայն՝ դեկտեմբերի 24-ի լույս 25-ի գիշերը Սանտա Կլաուսը տոնածառի տակ է դնում նվերներ։ Առավոտյան բոլորն արթնանալով սկսում են բացել տոնական նվերների արկղիկները։ Եթե ընտանիքը մեծ է և կան շատ երեխաներ, ապա տունը լցվում է դատարկ արկղերով, որոնք երեխաները չեն շտապում հավաքել, քանի որ ուշադրությունները սևեռված է դրանց պարունակության վրա։ Երևի այդ պատճառով էլ անգլախոս երկրներում այն անվանում են «Արկղերի օր», իսկ թարգմանություններում բարեհնչության համար «Նվերների օր»։
# Ըստ մեկ այլ վարկածի՝ տոնի անվանումը առաջացել արկղներից, որոնցով նվեր ստացողները շտապում էին խանութ ստացած նվերը մեկ ուրիշով փոխելու, եթե այն նրանց ճաշակով չէ։
# Կան մարդիկ, որոնց կարծիքով տոնի բառացի թարգմանությունը «Բոքսի օրն» է, և այդ անվանումն առաջացել է այն բանից, որ Սուրբ ծնունդը նշելու համար հավաքված մարդիկ տրվում էին անգլիական ժողովրդական ժամանցին՝ բոքսին։
# Հնում արիստոկրատական շրջաններում ընդունված էր դեկտեմբերի 26-ին նվերներ տալ վասալներին և աղախիններին, որոնք Սուրբ ծննդյան օրը տերերին ծառայելու համար ստանում էին ազատ օր։
# Դեկտեմբերի 26-ին վաճառականները իրենց մոտ աշխատողներին՝ գործակատարներին և ծառաներին տալիս էին ինքնատիպ սուրբծննդյան վարձատրություն՝ արկղիկներ՝ համով ուտելիքներով և քաղցրավենիքով լեցուն։ Որոշ մարդկանց կարծիքով՝ այստեղից է ծագել տոնի անվանումը։

Բազմաթիվ են տոնի առաջացման հետ կապված տարբերակները, որոնցից միակ ճիշտն ընտրելը անհնարին է։ «Նվերների օրը» նշող երկրներում այդ հանգամանքի վրա չեն կենտրոնանում։ Բավական է, որ այն ազատ օր է և կաթոլիկական Սուրբ ծննդյան բարի ավանդույթներից մեկը։

## Ծանոթագրություններ

Կատեգորիա:Ամանորն աշխարհում
Կատեգորիա:Ավստրալիայի տոներ
Կատեգորիա:Կանադայի տոներ
Կատեգորիա:Ձմեռային տոներ
Կատեգորիա:Տոներ այբբենական կարգով
Հաստաոտիկ

**Հաստաոտիկ** (), թաղանթաթևավորների կարգի միջատ։ Չափսերով փոքր միջատներ են։ Երկարությունը հասնում է 1,4-4 մմ-ի, սակայն երբեմն հանդիպում է նաև 6 մմ երկարությամբ հաստաոտիկներ։

## Արտաքին տեսք
Պատկանում է խալցիդների վերնաընտանիքին։ Կրծքի և գլխի հատվածը հաճախ լինում մեծ մասամբ լինում է կնճռոտ և անփայլ։ Սակայն փորը ունի փայլուն և հարթ տեսք։

Բեղիկները 11-13 հատվածներ ունեն։ Արուների բեղիկները հաճախ ոստափնջերում հավաքված երկար մազիկներ են։ Ոտքերը հաստ են և այդ իսկ պատճառով միջատը ստացել է իր անվանումը։

Հանդիպում են տարբեր կենսակերպ վարող հաստաոտիկներ։ Այս միջատները հիմնականում բուսակեր են, սակայն կան նաև այս միջատների մակաբույծ տեսակները, որոնք համարվում են մսակեր։ Բուսակեր ձևերից մի քանիսը ապրում և բազմանում են ոլոռի և այլ մշակաբույսերի սերմերում։

## Տես նաև
* Թաղանթաթևավորներ
* Ցողունային սղոցողներ

## Ծանոթագրություններ

## Գրականություն
* Никольская М. Н. *Хальциды фауны СССР (Chalcidoidea).* М. ; Л. : Изд-во АН СССР, 1952. Вып. 44. 576 с. В надзаг.: Определители по фауне СССР, изд. Зоол. ин-том АН СССР.
* Зерова М. Д. (2009). Палеарктические виды рода Eurytoma (Hymenoptera, Chalcidoidea, Eurytomidae)։ морфобиологический анализ, трофические связи, таблица для определения. — /Вестник зоологии, отд.вып.24. Институт зоологии им. И. И. Шмальгаузена/. — К., 2009. — 203 с. — 200 экз. — ISSN 1608-4179

Կատեգորիա:Թաղանթաթևավորներ
Կատեգորիա:Միջատներ
Օլգա Եգորովա

**Օլգա Ալեքսանդրի Եգորովա** (, ի ծնե՝ *Օլգա Ալեքսանդրի Դյոմինա*, ), ռուսաստանցի դատավոր, Մոսկվայի քաղաքային դատարանի նախագահ (2000-ից), իրավաբանական գիտությունների թեկնածու, Ռուսաստանի արդարադատության ակադեմիայի քաղաքացիական իրավունքի ամբիոնի պրոֆեսոր, Ռուսաստանի վաստակավոր իրավաբան։

## Կենսագրություն
Ծնվել է 1955 թվականի հունիսի 29-ին Մոսկվայում՝ բանվորի ընտանիքում։ Դպրոցը ավարտելուց հետո 1972 թվականի դեկտեմբերին տեղավորվել է Մոսկվայի Օկտյաբրսկի ժողովրդական դատարան (այժմ՝ Գագարինսկի շրջանային դատարան), որտեղ տարբեր պաշտոններում աշխատել է շուրջ տասը տարի՝ սկզբում արխիվում, հետո՝ քարտուղար, ապա՝ դիվանատան վարիչ և խորհրդատու։ 1977 թվականին ընդունվել է Համախորհրդային իրավաբանական հեռակա ինստիտուտի երեկոյան բաժանմունքը, ավարտելով այն 1982 և ստանալով իրավաբանի մասնագիտություն։ 1983 թվականից կատարել է Օկտյաբրսկի շրջանային դատարանի ժողովրդական դատավորի պարտականությունները։ 1984 թվականի մայիսին Բրեժնևսկի (այժմ՝ Չերյոմուշկինսկի շրջանային դատարան) դատարանում տեղի ունեցած լրացուցիչ ընտրությունների արդյունքում ընտրվել է ժողովրդական դատավոր, իսկ հետո ստանձնել է այդ դատարանի նախագահի տեղակալ։

## Ծանոթագրություններ

## Արտաքին հղումներ
* Օլգա Եգորովայի կենսագրություն Մոսկվայի քաղաքային դատարանի կայքում 
* Суд идёт. 

Կատեգորիա:Մագնիտսկու գործը
Կատեգորիա:Ռուսաստանի դատարանների նախագահներ
Կատեգորիա:Իրավաբանական գիտությունների թեկնածուներ
Կատեգորիա:Ռուսաստանի դատավորներ
Կատեգորիա:Ռուսաստանի իրավաբաններ
Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ
Դհարմենդրա

**Դհարմենդրա** (իրական անունը՝ Դհարամ Սինգհ Դեոլ, , ), հնդիկ կինոդերասան, պրոդյուսեր, քաղաքական գործիչ։ Հնդկական կինեմատոգրաֆում իր կատարած ներդրումների համար արժանացել է մի քանի մրցանակի, ինչպես նաև Հնդկաստանի երրորդ մեծագույն Պադմա Բհուշան քաղաքացիական պարգևին։

## Կենսագրություն
Դհարմենդրան ծնվել է սիկհերի ընտանիքում։ Մանուկ հասակից երազել է կինոյում նկարահանվելու մասին։ Ամուսնացել է 19 տարեկանում։ Որոշ ժամանակ անց մասնակցել է «Filmfare» ամսագրի հայտարարած մրցույթին՝ որի նպատակն էր որոնել կինոյի համար նոր դեմքերի։ Դեբյուտը կայացել է 1960 թվականին՝ «Եվ կյանքս, և սիրտս քեզ համար» ֆիլմում, որից ստացված հոնորարն ընդամենը կազմել է 51 ռուփի։ Այդ ֆիլմը հաջողություն չի ունեցել։

1960-ական թվականներին Դհարմենդրան նկարահանվել է բազմաթիվ ֆիլմերում, որոնցից հավանաբար ամենահաջողվածը 1966 թվականին նկարահանված «Քար և ծաղիկ» ֆիլմն էր՝ Մինա Կումարիի մասնակցությամբ։ Չնայած ֆիլմերում նրա բազմաթիվ խաղընկերուհիներին՝ Մինա Կումարի, Աշա Պարեկհ, Շարմիլա Թագոր, Մումթազ և այլք, Դհարմենդրայի համար առավել արգասաբեր էին Հեմա Մալինիի հետ համատեղ ֆիլմերը։ 1975 թվականին ստեղծված «Վրեժ և օրենք» ֆիլմի նկարահանումների ժամանակ արդեն ակնհայտ էր նրանց միջև եղած ռոմանտիկ կապը։

## Անձնական կյանք
Դհարմենդրան առաջին անգամ ամուսնացել է 1954 թվականին՝ 19 տարեկանում, Պրակաշ Կաուրի հետ։ Համատեղ կյանքի ընթացքում ունեցել են երկու դուստր և երկու որդի (հայտնի դերասաններ Սաննի Դեոլը և Բոբբի Դեոլը)։

Երկրորդ անգամ ամուսնացել է Հեմա Մալինիի հետ։ Նրանք ունեն երկու դուստր։ Դուստրերից մեկը՝ Էշա Դեոլը նույնպես դերասանուհի է։

## Ընտրյալ ֆիլմեր

## Ծանոթագրություններ

Կատեգորիա:Հնդիկ դերասաններ
Կատեգորիա:Պադմա Բհուշան շքանշանի ասպետներ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Կատեգորիա:Հնդիկ կինոռեժիսորներ
Կատեգորիա:Հնդկաստանի քաղաքական գործիչներ
Սուրբ Անտոնիոս Պադուացու եկեղեցի

**Սուրբ Անտոնիոս Պադուացու եկեղեցի**, կաթոլիկ բազիլկա քաղաք Ստամբուլում, Թուրքիա։ Գտնվում է քաղաքի եվրոպական մասում, Բեյօղլի թաղամասում, Իստիկլալ փողոցի 171 հասցեում։

## Հիմնադրում
Ֆրանցիսկյան միաբանության վանականները Ստամբուլում հայտնվել են դեռևս XIII դարում։ Առաջին եկեղեցին, որը նվիրված էր սուրբ Ֆրանցիսկ Ասսիզեցուն՝ միաբանության հիմնադրին, կառուցվել է Գալաթայում 1230 թվականին։ Սուրբ Ֆրանցիսկի եկեղեցին այն սակավաթիվ քարաշեն շինություններից էր, որը դիմակայեց 1696 թվականի հրդեհին։ Սակայն, հրդեհից հետո, սուլթան Մուստաֆա II-ի հրամանով այն վերցվեց ֆրանցիսկներից և վերածվեց մզկիթի։ 1724 թվականին իտալական համայնքը կառուցեց նոր եկեղեցի՝ նվիրված Սուրբ Անտոնիոս Պադուացուն։ Այդ եկեղեցին կանգուն մնաց 180 տարի։ 1904 թվականին այն քանդում են՝ հիմնավորումով որ խանգարում է տրամվայի ռելսերի անցկացմանը։ Թուրքական կառավարությունը ոչ հեռու հատկացնում է հողատարածք։ Արդյունքում 1906 թվականի օգոստոսի 23-ին դրվում է նորակառույց եկեղեցու առաջին քարը։

Եկեղեցին վենետիկյան նեոկլասիցիզմի ոճով էր, որի նախագծի հեղինակն էր իտալացի ճարտարապետ Ջուլիո Մոնջերին։ Եկեղեցու շինարարությունն ավարտվեց 1912 թվականի փետրվարի 15-ին։ Միաժամանակ եկեղեցուն կից կառուցվեցին նաև երկու հինգհարկանի շինություններ՝ եկեղեցու ոճին հարիր։ Այդ իսկ պատճառով եկեղեցին հայտնվեց մեծ բակի ներսում։ Իստիկլալ փողոցից դեպի եկեղեցու գնալու համար պետք է անցնել գեղեցիկ սլաքաձև կամարակապի տակով։

1932 թվականին Հռոմի պապ Պիոս XI եկեղեցուն տվեց փոքր բազիլիկայի աստիճան։ Այն Ստամբուլի ամենամեծ կաթոլիկ եկեղեցին է։ Այդ նույն տարում եկեղեցում առաջին անգամ քարոզեց Անջելո Ջուզեպպե Ռոնկալլին, ապագա Հռոմի պապ Հովհաննես XXIII-ը։ Նա Պապի անունից ծառայեց այստեղ 10 տարի։ Եկեղեցու մոտ տեղադրված է Հովհաննես XXIII Պապի արձանը։

## Կառուցվածք
Ուղղանկյուն շինությունն ունի հետևյալ չափերը՝ 20 х 50 մետր։ Այն կառուցված է կերամիկական կարմիր աղյուսից։ Եկեղեցու ճակատին ոչ մեծ աշտարակներ են և երեք մեծ վարդակերպ պատուհաններ՝ ապակենախշերով։ Ճակատամուտքը զարդարված է խճանկարով։
Եկեղեցու ներսի ինտերիերում ուշադրության է արժանի առաստաղը, որտեղ որմնանկարներ են՝ աստվածաշնչյան տեսարաններով։ Պատերը զարդարված են խճանկարային որմնասալիկներով։

## Պատկերասրահ

20131208 Istanbul 047.jpg|Կամարակապ մուտքը
St. Anthony of Padua Church in Istanbul 03.JPG|Իստիկլալ փողոցն ու եկեղեցին
St. Anthony of Padua Church in Istanbul 09.JPG|Եկեղեցուն կից շենքերը
St. Anthony of Padua Church in Istanbul 08.JPG|Կցակառույցներ
Miniaturk - St. Antoine Katolik Kilisesi - St. Anthony of Padua Church.JPG|Եկեղեցու մանրակերտը
Հովհաննես Պողոս 2-րդի արձանը.jpg|Հովհաննես XXIII Պապի արձանը


## Ծանոթագրություններ

## Արտաքին հղումներ

Կատեգորիա:Բեյօղլու
Կատեգորիա:Եկեղեցիներ այբբենական կարգով
Կատեգորիա:Թուրքիայի կաթոլիկ եկեղեցիներ
Կատեգորիա:Հռոմի կաթոլիկ եկեղեցու կառույցներ
Կատեգորիա:Նեոգոթիկա
Կատեգորիա:Ստամբուլի եկեղեցիներ
Անդրես Կառետերո Պերես

**Անդրես Կառետերո Պերես** (, ), աշխարհագրության և պատմության դոկտոր, թանգարանների համադրման կազմակերպության անդամ, 2010 թվականից Մադրիդի Ազգային հնագիտական թանգարանի տնօրեն։

## Կարիերա
Սովորել է Մադրիդի Կոմպլուտենսե համալսարանում։ Պերես Կառետերոն Իսպանիայում զբաղեցրել է մի շարք թանգարանների տնօրենի և տնօրենի տեղակալների պաշտոններ։ 1984-2001 թվականներին զբաղեցրել է Իսպանիայի գյուղական թանգարանի տնօրենի տեղակալի պաշտոնը, 1991-1994 թվականներին ղեկավարել է Իսպանիայի մշակույթի նախարարության ենթակայության ներքո գտնվող պետական թանգարանները, 1994-2002 թվականներին եղել է Ազգային հնագիտական թանգարանի փոխտնօրենը, 2004-2008 թվականներին՝ Մադրիդի Կոստյումների թանգարանի տնօրենը։ 2010 թվականից զբաղեցնում է Մադրիդի Ազգային հնագիտական թանգարանի տնօրենի պաշտոնը
:

## Հիմնական հրատարակություններ
* *Alfarería popular de Tajueco* amb Matilde Fernández Montes i María Dolores Albertos Solera. Ministerio de Cultura, 1981. ISBN 84-7483-184-9
* *Estudio etnográfico de la alfarería conquense* María Dolores Albertos Solera, Matilde Fernández Montes i Aurelio Lorente.Cuenca : Excelentísima Diputación Provincial, D.L. 1978. ISBN 84-500-2916-3

## Հոդվածներ
* *Renovarse y mantener las esencias: el nuevo Museo Arqueológico Nacional* amb Carmen Marcos Alonso. Boletín del Museo Arqueológico Nacional, ISSN 0212-5544, Nº 32, 2014
* *El nuevo Museo Arqueológico Nacional, a la búsqueda de nuevos públicos*.Museos.es: Revista de la Subdirección General de Museos Estatales, ISSN 1698-1065, Nº. 9-10, 2013-2014
* *El Museo del Traje: breve presentación*. Indumenta: Revista del Museo del Traje, ISSN 1888-4555, Nº. 0, 2007
* *El Museo del Traje: Centro de Investigación del Patrimonio Etnológico*. RdM. Revista de Museología: Publicación científica al servicio de la comunidad museológica, ISSN 1134-0576, Nº. 29, 2004
* *Colecciones a raudales*. Anales del Museo Nacional de Antropología, ISSN 1135-1853, Nº 9, 2002
* *Domus y la gestión de las colecciones museísticas*. Marq, arqueología y museos, ISSN 1885-3145, Nº. 0, 2005 (Ejemplar dedicado a: Museos, arqueología y nuevas tecnologías)
* *Anales del Museo del Pueblo Español y Anales del Museo Nacional de Antropología. Aproximación bibliométrica*. Revista de dialectología y tradiciones populares, ISSN 0034-7981, Tomo 57, Cuaderno 1, 2002
* *El Proyecto de Normalización: Documental de Museos: reflexiones y perspectivas*. PH: Boletín del Instituto Andaluz del Patrimonio Histórico, ISSN 1136-1867, Año nº 9, Nº 34, 2001
* *La Museología, ¿una práctica o una disciplina científica?*.Museo: Revista de la Asociación Profesional de Museólogos de España, ISSN 1136-601X, Nº. 1, 1996 (Ejemplar dedicado a: Formación y selección de profesionales de museos)
* *Técnicas alfareras andaluzas* amb Matilde Fernández Montes i Carmen Ortiz García. Revista de dialectología y tradiciones populares, ISSN 0034-7981, Cuaderno 42, 1987

## Ծանոթագրություններ

## Արտաքին հղումներ
«Obra de Andrés Carretero Pérez» en Dialnet

Կատեգորիա:Իսպանիայի թանգարանների տնօրեններ
Կատեգորիա:Մադրիդ քաղաքում ծնվածներ
Կատեգորիա:Մադրիդի Կոմպլուտենսե համալսարանի շրջանավարտներ
Բլաս Տարասենա Ագիռե

**Բլաս Տարասենա Ագիռե** (, ), իսպանացի հնագետ։

## Կենսագրություն
Ղեկավարել է Նումանցիի թանգարանը (Սորիա, Իսպանիա) և Նումանցիայում կատարվող պեղումները։ Նրա հետազոտական պեղումներն ընդգրկել են Սորիայի շրջակա տարածքները, ինչպիսիք են Ռիոխա և Նավառա համայնքները։ Շարունակելով իր ուսուցիչ Խոսե Ռամոն Մելիդայի գործունեությունը՝ ղեկավարել է Նումանցիայի թանգարանը, ինչպես նաև կարևոր պաշտոններ է զբաղեցրել Մադրիդի Ազգային հնագիտական թանգարանում։ 1939 թվականին նշանակվել է թանգարանի տնօրեն։ Մինչև 1943 թվականը եղել է Իսպանիայի ազգային հետազոտության խորհրդի քարտուղարը։ Այս պաշտոնը զբաղեցնելուց հետո նա մասնակցել է իսպանական հնագիտությանն առնչվող երկու խոշոր միջազգային ծրագրերի՝ Իսպանիայի հնագիտական արձանագրություններ և Իսպանիայի Corpus vasorum Antiquorum:
մինի
Հեղինակ է ծավալուն աշխատությունների, արժանացել է մի շարք ազգային և միջազգային մրցանակների։ 1918-1919 թվականներին Սորիայում եղել է Castilla ամսագրի տնօրենի տեղակալը։

## Աշխատությունների ընտրանի
* *Carta arqueológica de España*: Soria, 1941
* *Vías romanas del Alto Duero*, 1934.
* *Reseña histórico-artística de la provincia de Salamanca* (póstumo, 1982), con César Morán Bardón

## Ծանոթագրություններ

## Մատենագիտություն
* Pasamar Alzuria, Gonzalo; Peiró Martín, Ignacio (2002). Diccionario Akal de Historiadores españoles contemporáneos. Ediciones Akal. ISBN 9788446014898.

## Արտաքին հղումներ
* Artículos en revistas
* Taracena En Cervantes Virtual 

Կատեգորիա:Իսպանացի արվեստագետներ
Կատեգորիա:Իսպանացի հնագետներ
Կատեգորիա:Մադրիդի ազգային հնագիտական թանգարանի տնօրեններ
Խուլիո Մարտինես Սանտա-Օլայա

**Խուլիո Մարտինես Սանտա-Օլայա** (, ), իսպանացի հնագետ։

## Կենսագրություն
Խուլիո Մարտինես Սանտա-Օլայան ծնվել է Բուրգոսում, զինվորականի ընտանիքում։ Սովորել է Բարսելոնայի համալսարանում, այնուհետև՝ Մադրիդի կենտրոնական համալսարանում, որտեղ աշակերտել է Հյուգո Օբերմայերին։ 1927-1931 թվականներին եղել է Բոնի համալսարանում (Գերմանիա), որտեղ նրա վրա մեծապես ազդել է Գուստավ Կոսինայի նացիզմի բարձրացման հնդեվրոպական տեսությունները։

Իսպանական քաղաքացիական պատերազմի ժամանակ ծառայել է Falange-ում։ Պատերազմի ժամանակ 1938 թվականին նախագծել է Բուրգոսի հնագիտական սխեման, որը մինչև 1941 թվականը չի ստորագրվել։

Եղել է Մադրիդի հնագիտական ինստիտուտի հիմնադիրն ու առաջին տնօրենը։

## Ծանոթագրություններ

* Alfredo Mederos Martín. Julio Martínez Santa-Olalla y la interpretación aria de la Prehistoria de España (1939-1945), en el Boletín del Seminario de Estudios de Arte y Arqueología, Tomo 69-70, 2003‑2004, págs. 13-56. ISSN 0210-9573.

## Արտաքին հղումներ
* Jacinto Antón, "Himmler buscó la raza aria en España. Nazis y arqueólogos franquistas colaboraron para justificar sus abominables teorías", *El País*, 6 de abril de 2008.
* Julio Martínez Santa-Olalla 

Կատեգորիա:Իսպանացի գիտնականներ
Կատեգորիա:Իսպանացի հնագետներ
Կատեգորիա:Իսպանացի պատմաբաններ
Խուան Վիլանովա ի Պիերա

**Խուան Վիլանովա ի Պիերա** (, ), իսպանացի երկրաբան, բնագետ, հնագետ։

## Կենսագրություն
Խուան Վիլանովա ի Պիերան ծնվել է Վալենսիայում։ Բժշկագիտություն ուսանել է Վալենսիայի համալսարանում, երկրաբանություն և բնագիտություն՝ Մադրիդում։

Բնագիտության ազգային թանգարանում եղել է ասիստենտ, 1850 թվականին աշխատել է Օվիեդոյի համալսարանում, 1852 թվականին՝ Մադրիդի կենտրոնական համալսարանում, աշխատել նույն համալսարանի բնագիտության և հնագիտության ամբիոնում։

1867 թվականին մասնակցել է Փարիզի մարդաբանության և նախապատմական հնագիտության միջազգային կոնգրեսին, 1868 թվականին Նորիջում և Լոնդոնում, 1869 թվականին՝ Կոպենհագենում, Բոլոնիայում և Բրյուսելում։

Ֆրանցիսկո Մարիա Տուբինոյի հետ միասին ուսումնասիրել են նախապատմական տեղայնքներ և 1869 թվականին ուղևորվել Սկանդինավյան թերակղզի՝ Դանիա, Շվեդիա, պեղել են Kjokkenmoddings վայրը և դոլմենները, գտել կապեր Իսպանիայի նմանատիպ վայրերի հետ։

1871 թվականին եղել է Իսպանական բնագիտական պատմության հասարակության հիմնադիր-անդամ, 1878 թվականին՝ նախագահ, 1874 թվականին ընտրվել է Պատմության թագավորական ակադեմիայի անդամ։

## Աշխատություններ
* Viaje scientifico a Dinamarca y Suecia con motivo del Congreso Internacional Prehistorico celebrado en Copenhague en 1869, avec F. M. Tubino, 1871
* Origen, naturaleza y antigüedad del hombre, 1872

## Գրականություն
* Origen, Naturaleza y Antigüedad del hombre (1872)
* La Creación. Historia Natural, Barcelona: Montaner y Simón, 1872-1876.
* Atlas Geográfico Universal, Madrid: Astort Hermanos, 1877
* Compendio de Geología, Madrid: Imprenta de Alejandro Gómez Fuentenebro, 1872.

## Ծանոթագրություններ

## Արտաքին հղումներ
* Juan Vilanova 
* Centenario de Juan Vilanova
* Vilanova y Piera, Juan (1821-1893)

Կատեգորիա:Իսպանացի բժիշկներ
Կատեգորիա:Իսպանացի բնագետներ
Կատեգորիա:Իսպանացի երկրաբաններ
Կատեգորիա:Իսպանացի հնագետներ
Կատեգորիա:Իսպանացի պատմաբաններ
Կատեգորիա:Մադրիդի Կոմպլուտենսե համալսարանի շրջանավարտներ
Վաղինակ Ասլանյան

**Վաղինակ Սիրեկանի Ասլանյան** (), հայ նկարիչ, գծանկարիչ, Հայկական ԽՍՀ վաստակավոր նկարիչ։ Հայկական ԽՍՀ արվեստի վաստակավոր գործիչ։ Հայրենական մեծ պատերազմի մասնակից։ Հայրենական մեծ պատերազմի երկրորդ կարգի հաշմանդամ։

## Կենսագրություն
Վաղինակ Ասլանյանը ծնվել է 1918 թվականի դեկտեմբերի 21-ին, Երևանում, Արևմտյան Հայաստանից գաղթած բանվորի ընտանիքում։ 1934-1938 թվականներին սովորել և  ավարտել է Երևանի գեղարվեստի ուսումնարանը, 1950 թվականին՝ Երևանի գեղարվեստա-թատերական ինստիտուտը, 1938-1939 թվականներին աշխատել է Կալինինոյի շրջանի Սարատովկա գյուղում, որպես մանկավարժ։ 1938-1941 թվականներին սովորել է Կիևի գեղարվեստի ակադեմիայում, Բ. Վ. Յոհանսոնի արվեստանոցում (1950-1953, Մոսկվա)։

1939-1942 թվականներին ծառայել է Կարմիր բանակում (63-րդ Անդրկովկասյան հրաձգային դիվիզիայի 170-րդ սակրավորների հատուկ գումարտակում)։ 1941 թվականի օգոստոսի 25-ից Ասլանյանի դիվիզիան գտնվել է Պարսկաստանում (Խոյ և Մակու քաղաքներում՝ թուրքական սահմանի մոտ)։ 1941 թվականի դեկտեմբերի 31-ին Նովոռոսիյսկից մեկնած զորքերի հետ գրավել են Թեոդոսիա քաղաքը։ 1942 թվականին վիրավորվել է , տեղափոխվել Կերչի հոսպիտալ, այնուհետև՝ Տուապսե քաղաք, ապա՝ Կիսլովոդսկ։ Բուժվելուց հետո ուղարկել են Բաքու, որտեղից էլ զորացրվել է , որպես Հայրենական մեծ պատերազմի հաշմանդամ։ Պարգևատրվել է Հայրենական մեծ պատերազմի երկրորդ աստիճանի շքանշանով և բազմաթիվ այլ մեդալներով։

1960 թվականից դասավանդել է Երևանի գեղարվեստա-թատերական ինստիտուտում, պրոֆեսոր՝ 1987 թվականից։

Աշխատանքներից գտնվում են Հայաստանի ազգային պատկերասրահում։

## Պարգևներ
*ՀԽՍՀ վաստակավոր նկարիչ
*ՀԽՍՀ  արվեստի վաստակավոր գործիչ
*Հայրենական մեծ պատերազմի երկրորդ աստիճանի շքանշան

## Ստեղծագործություններ
Ստեղծել է հիմնականում դիմանկարներ, դիմանկարային կոմպոզիցիաներ։
* «Գորկին Հայաստանում», 1945
* «Երիտասարդ Ալեքսանդր Սպենդիարյանը և Նիկոլայ Ռիմսկի-Կորսակովը» 1952-1953
* «Կոմիտասի անվան քառյակը» 1955-1957
* «Արամ Խաչատրյանի հեղինակային համերգը» 1960
* «Իմ Էրեբունի», 1984-1985
* «Կանտատ խաղաղության» 1987
* «Գ. Դոլիձեի դիմնանկարը», 1961
* «Մարտիրոս Սարյանի դիմանկարը», 1967
* «Գուրգեն Ջանիբեկյանի դիմանկարը», 1972
* «Պրոֆեսոր Ա. Լ. Միքայելյանի դիմանկարը», 1993

## Ծանոթագրություններ

Կատեգորիա:Հայ նկարիչներ
Ռազմական ավիացիա

[right|280px|thumb|A-10 Thunderbolt II, F-86 Sabre, P-38 Lightning և P-51 Mustang ինքնաթիռները Լենգլի ավիակայանում անցկացվող ավիաշոուի ժամանակ, [Վիրջինիա, ԱՄՆ]]

**Ռազմական ավիացիա**, պետական ավիացիա է, որը նախատեսված է պաշտպանական բնույթի խնդիրներ լուծելու, մարտական հերթապահություն իրականացնելու, մարտական գործողությունների անցկացման, զորքերի և սպառազինության տեղափոխման, հետախուզության ապահովման և այլ նպատակներով։

## Ավիացիայի տեսակներն ու տարատեսակները
Ավիացիայի հիմնական տեսակներն են՝
* Ռազմաճակատային ավիացիա
* Բանակային ավիացիա
* Բեռնատար ավիացիա
* Հեռահար ավիացիա

Ավիացիայի հիմնական տարատեսակներն են՝
* Կործանիչ ավիացիա
* Կործանիչ-ռմբակոծիչ ավիացիա
* Հարձակողական ավիացիա
* Ռմբակոծիչ ավիացիա
* Հետախուզական ավիացիա, այդ թվում անօդաչու
* Հատուկ ավիացիա
* Տրանսպորտային ավիացիա

Պետության ռամական ավիացիայի կազմի մեջ մտնում են՝
* Ռազմա-օդային ուժերի ավիացիան՝ Զինված ուժերի տեսակի ավիացիա;
* Զինված ուժերի տեսակների և զորքերի տարատեսակների ավիացիա՝ ցամաքային զորքերի, ռազմածովային նավատորմի, ՀՕՊ զորքեր, ռազմավարական նշանակության հրթիռային զորքեր, տիեզերական զորքերի ավիացիա;
* Նախարարությունների և գերատեսչությունների ավիացիա (ԱԻՆ, ՆԳՆ, ԱԴԾ, սահմանապահ զորքեր)։

Ռազմական ավիացիայի հոմանիշներն են համարվում զինված ուժերի ավիացիան և պաշտպանության նախարարության ավիացիան։

## Համաշխարհային ռազմական ավիացիայի թվաքանակը
[thumb|280px|Ամերիկյան [Գրուման Ֆ-14 Թոմքեթ|Ֆ-14 կործանիչը փորձում է կտրել ռուսական Տու-95 հեռահար միջուկային ռմբակոծչի հաղորդակցման ուղիները:]]

2014 թվականի դրությամբ ռազմական ավիացիայի խոշորագույն համակազմ ունեին հետևյալ երկրները`
* ԱՄՆ` 13 902 թռչող սարք
* Ռուսաստան՝ 3 429 թռչող սարք
* Չինաստան՝ 2 860 թռչող սարք

## Տես նաև
* Քաղաքացիական օդային նավատորմ
* Ուղղաթիռ
* Ինքնաթիռ
* Անօդաչու օդանավեր

## Ծանոթագրություններ

## Արտաքին հղումներ
* Aviation History. New York: Primedia Special Interest Publications, 1996. 15 Feb. 2006
* Gross, Charles Joseph. American Military Aviation: The Indispensable Arm. College Station Texas A&M University Press, 2002. 13 Feb. 2006
* Rusnac, Mircea, The Monument with a Propeller,http://www.museum.com/ja/showdia/id=4589 

Կատեգորիա:Ավիացիայի տեսակներ
Կատեգորիա:Ռազմական ավիացիա
Կայետանո դե Մերգելինա ի Լունա

**Կայետանո դե Մերգելինա ի Լունա** (, ), իսպանացի հնագետ, պրոֆեսոր։

## Կենսագրություն
Կայետանո դե Մերգելինա ի Լունան ծնվել է Սանլուկար դե Բառամեդայում։ Սովորել է Մադրիդի կենտրոնական համալսարանի փիլիսոփայության ֆակուլտետում, 1920 թվականին ստացել է դոկտորի կոչում։

## Հիմնական հրատարակություններ
* *El monte Arabí. El problema de las cazoletas*, 1922
* *La necrópolis tartesia de Antequera*, 1922
* *Fouilles de Bello (Bolonia, province de Cadix) (1917-1923) La ville et sus dépendances*, 1923
* *Focos dolménicos de la Laguna de la Janda*, 1924
* *De arquitectura mozárabe: la iglesia rupestre de Bobastro*, 1924
* *Fouilles de Bello (Bolonia, province de Cadiz (1917-1921). La neécropole*, 1926
* *El Santuario hispano de la Sierra de Murcia. Memoria de las excavaciones en el eremitorio de Ntra. Sra- de la Luz (1924-25)*, 1926
* *La necrópolis hispano-romana de Baelo*, 1927
* *Bobastro. Memoria de las excavaciones realizadas en las Mesas de Villaverde. El Chorro (Málaga)*, 1927
* *El seminario de Estudios de Arte y Arqueología* 1933

## Ծանոթագրություններ

## Արտաքին հղումներ
* *Homenaje al profesor Cayetano de Mergelina*. Universidad de Murcia. Facultad de Filosofía y Letras, 1962
* Noguera Celdrán, José Miguel. Arquitectura de la Antigüedad tardía en la obra de C. de Mergelina: los Mausoleos de La Alberca y Jumilla, Universidad de Murcia. 1999
* Mederos, Alfredo, "Cayetano de Mergelina, Catedrático de Arqueología y Director del Museo Arqueológico Nacional", *Boletín del Seminario de Estudios de Arte y Arqueología* (Univ. de Valladolid) 76, 2010, 179-212.

Կատեգորիա:Ելկա քաղաքում մահացածներ
Կատեգորիա:Իսպանացի արվեստագետներ
Կատեգորիա:Իսպանացի գրողներ
Կատեգորիա:Իսպանացի հնագետներ
Կատեգորիա:Իսպանացի պատմաբաններ
Կատեգորիա:Իսպանացի պրոֆեսորներ
Կատեգորիա:Իսպանիայի քաղաքական գործիչներ
Կատեգորիա:Մադրիդի ազգային հնագիտական թանգարանի տնօրեններ
Կատեգորիա:Սանլուկար դե Բառամեդա քաղաքում ծնվածներ
Կատեգորիա:Փիլիսոփայական գիտությունների դոկտորներ
Բուտենակ-Տուվան

**Բուտենակ-Տուվան ** (), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Սենտ շրջանում։ Մտնում է Կոզ կանտոնի կազմի մեջ։

Համայնքի INSEE կոդ՝ 17060։

## Բնակչություն
Համայնքի բնակչությունը 2010 թվականին կազմում էր 207 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ. Բուտենակ Տուվան 

Կատեգորիա:Ֆրանսիայի համայնքներ
Ֆրանսիսկո Բերմուդես դե Սոտոմայոր

**Ֆրանսիսկո Բերմուդես դե Սոտոմայոր** (, 1806, Հռոմ, Իտալիա - հուլիսի 20, 1886, Մադրիդ, Իսպանիա), իսպանացի լեզվաբան, դրամագետ և հնագետ։

## Կարիերա
Բերմուդես դե Սոտոմայորը կրթաթոշակ ստացավ Փարիզում սովորելու համար, որտեղ ուսումնասիրում էր հունարեն, լատիներեն․ արաբերեն, չինարեն և եգիպտական հիերոգլիֆներ։

1841 թվականին Կաստելյանոս դե Լոսադայի հետ սկսում է աշխատել Ազգային գրադարանի անտիկվարիատի և մեդալների թանգարանում որպես ասիստենտ։ Ազգային հնագիտական թանգարանի ստեղծումից հետո դարձավ դրամագիտության բաժնի ղեկավարը։

Նրա ղեկավարությամբ Հնագիտական թանգարանը համալրվում է դրամագիտական հավաքածուներով, ինչպիսիք են Մանուել դե Գոնգորայի մանրադրամների հավաքածուն։

Երկարատև հիվանդության պատճառով ստիպված է լինում հեռանալ թանգարանի ղեկավարի պաշտոնից։ Թանգարանի տնօրենի պաշտոնը նրա մահից հետո ստանձնում է Բասիլիո Կաստելյանոս դե Լոսադան։

## Նախագծեր
Իր կյանքի ընթացքում Բասիլիո Սեբաստիան Կաստելյանոս դե Լոսադայի և այլոց հետ մասնակցել է տարբեր նախագծերի, ինչպիսիք են Արքայազն Ալֆոնսոյի աշխարհագրության և հնագիտության արքայական ակադեմիայի հիմնումը (1863-1868) (նախկինում հայտնի էր Մատրիտենսե հնագիտական միություն անվամբ)։ Բասիլիոյի հետ համահեղինակել է նաև Դրամագիտական ունիվերսալ համացուցակ՝ հին ու ժամանակակից մանրադրամների, մեդալների հավաքածուի մասին։

## Գրականություն
* Maier, Jorge. Real Academia de la Historia. Noticias de antigüedades de las actas de sesiones de la Real Academia de la Historia, 1834-1874 (en castellà), 2008. ISBN 9788495983923 
* Martín Escudero, Fátima. Real Academia de la Historia. Las monedas de Al-Andalus: de actividad ilustrada a disciplina científica (en català), 2011. ISBN 9788415069294

## Ծանոթագրություններ

## Արտաքին հղումներ
* Cartas de Francisco Bermúdez de Sotomayor a Manuel de Roda

Կատեգորիա:Իսպանացի լեզվաբաններ
Կատեգորիա:Իսպանացի դրամագետներ
Կատեգորիա:Իսպանացի հնագետներ
Կատեգորիա:Մադրիդի ազգային հնագիտական թանգարանի տնօրեններ
Կատեգորիա:Իսպանացի գիտնականներ
Բրյուի (Էնայի գավառ)

**Բրյուի** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Ֆեր ան Տարդենուա կանտոնայի կազմի մեջ։ Կոմունայի շրջանը՝ Սուասոն։

INSEE կոդը՝ 02129:

## Բնակչություն
2010 թվականին բնակչությունը կազմել է 19 մարդ։

## Տնտեսություն
2010 թվականի տվյալներով 15 աշխատունակ բնակիչներից 14-ը (15-64 տարեկան) տնտեսապես ակտիվ են, 1-ը՝ պասիվ (ակտիվության ինդեքսը՝ 93,3 %, 1999 թվականին 100,0 % էր)։ 14 ակտիվ բնակիչներից 12-ը (7 տղամարդ և 5 կին) աշխատում են, գործազուրկ էր 2-ը (2 տղամարդ և 0 կին)։ 1 պասիվներից 0 աշակերտներ և ուսանողներ են, 1-ը՝ թոշակառուներ, 0-ն էլ պասիվ են այլ պատճառներով.

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բրյուի

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Կառլոս Ֆեռնանդես Լունա

**Կառլոս Ֆեռնանդես Լունա** (իսպ՝. Carlos Fernández Luna, ), իսպանացի հարձակվող, ով հանդես է գալիս իսպանական «Սևիլյայում»։

## Ակումբային կարիերա
### «Սևիլյա»
Կառլոսը հանդիսանում է «Սևիլյայի» սան։ Տեղափոխվել է առաջին թիմ 2014 թվականին։ Իր դեբյուտը թիմի կազմում նշել է 2014 թվականի մարտի 2-ին՝ «Ռեալ Սոսիեդադի» դեմ խաղում։

## Միջազգային կարիերա
2015 թվականին Իսպանիայի Մ19 հավաքականի կազմում մասնակցել է Եվրոպայի երիտասարդական առաջնությանը, որտեղ Իսպանիայի հավաքականը դարձել է չեմպիոն։ Մասնակցել է վեց խաղի և դարձել մեկ գոլի հեղինակ։

## Ձեռքբերումներ
* Եվրոպայի չեմպիոն (Մՙ19) - 2015

## Ծանոթագրություններ

## Արտաքին հղումներ
* Պրոֆիլը transfermarkt.com կայքում

Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ալեխանդրո Ֆեռանտ ի Ֆիշերմանս

**Ալեխանդրո Ֆեռանտ ի Ֆիշերմանս** (, ), իսպանացի նկարիչ։

## Կենսագրություն
Ալեխանդրո Ֆեռանտ ի Ֆիշերմանսը ծնվել է 1843 թվականի սեպտեմբերի 9-ին Իսպանիայի մայրաքաղաք Մադրիդում։ Գեղանկարչություն սովորել է քեռու՝ նկարիչ Լուիս Ֆեռանտա Լյաուսասի մոտ, ինչպես նաև Սան Ֆեռնանդոյի գեղարվեստի թագավորական ակադեմիայում։ Այնուհետև ստանալով կրթաթոշակ՝ մեկնում է սովորելու Հռոմի գեղարվեստի իսպանական ակադեմիա, որտեղ աշխատում և սովորում է այնպիսի նկարիչների հետ, ինչպիսիք են Ֆրանսիսկո Պրադիլյան, Կաստո Պլասենսիան, Մանուել Կաստելյանոն, Էդուարդո Սանչես Սոլան և Խաիմե Մորերան։

Ալեխանդրո Ֆեռանտ ի Ֆիշերմանսը եղել է Մադրիդի ժամանակակից արվեստի թանգարանի տնօրենը, որը 1971 թվականին միավորվեց Պրադո թանգարանի հետ։

Նկարում էր կրոնական և պատմական թեմաներով, հետաքրքրվում էր նաև ժանրային և դեկորատիվ գեղանկարչությամբ։ 1911-1912 թվականներին նկարչական դասեր է տվել արգենտինացի նկարիչ Խորխե Լարկոյին (1897-1967), ով հետագայում դարձավ նշանավոր ակվարելիստ։

«Կարդինալ Ֆրանսիսկո Խիմենես ի Սիսներոսն այցելում է Գթության հոսպիտալ» նկարի համար 1892 թվականին Իսպանիայի Գեղեցիկ արվեստների ազգային ցուցահանդեսում արժանացել է ոսկե մեդալի։ Որդին՝ Անխել Ֆեռանտը, Իսպանիայի առաջատար քանդակագործ-ավանգարդիստներից էր։

## Կտավներ
* La última comunión de San Fernando.
* Sibilas y Profetas en la cúpula de San Francisco el Grande, de Madrid.
* El Entierro de San Sebastián.
* Cisneros, fundador del hospital de Illescas
* La Familia en el Jardín
* La disputa del Sacramento, pintado a medias con Pradilla
* Desfile de las tropas francesas delante del pabellón español en el Palacio del Trocadero
* La Ciociara
* El escultor Ricardo Bellver
* Tríptico con temas de la vida de san Francisco
* El pintor Francisco Pradilla
* El compositor Arrieta
* Don Alfonso XII,
* Una cabeza de estudio
* Un episodio de la vida de san Francisco de Asís
* Retrato de Alfonso XII
* Retrato de Casto Plasencia
* El escribiente de cartas
* Entierro de Fortuny
* Ramón Tusquets
* Morell

## Ծանոթագրություններ

## Արտաքին հղումներ
* Ferrant y Fischermans, Alejandro
* Alejandro Ferrant y Fischermans
* Alejandro Ferrant y Fischermans
* Sobre Ferrant Fischermans, Alejandro

Կատեգորիա:Իսպանացի նկարիչներ
Blue Ocean Floor

«**Blue Ocean Floor**», ամերիկացի երգիչ Ջասթին Թիմբերլեյքի երգը։ Այն ընդգրկվել է նրա «The 20/20 Experience» անվանումը կրող երրորդ ալբոմում, որը թողարկվել է 2013 թվականի մարտին։ Երգը գրվել է Թիմբերլեյքի, Թիմբալենդի, J-Roc-ի և Ջեյմս Ֆաունտլերոյի կողմից։

Երգը հիմնականում ստացել է դրական արձագանքներ երաժշտական քննադատների կողմից, որոնցից ոմանք այն համարել են ալբոմի լավագույն երգերից, իսկ որոշները նմանություն են գտել այս երգի և ամերիկացի երգիչ Ֆրենկ Օուշենի երգերի միջև։ 2014 թվականի ամերիկացի երգիչ Ջեյդեն Սմիթը երգի երաժշտությունը օգտագործել է իր «Blue Ocean» երգում։

## Նախապատմություն և թողարկում
thumb|180px|right|Թիմբերլեյքը «Blue Ocean Floor»-ը անվանել է «The 20/20 Experience» ալբոմի ամենայուրօրինակ երգը։
Թիմբերլեյքն իր երրորդ ալբոմի ձայնագրման աշխատանքներն սկսել է 2012 թվականի մայիսին և ավարտել է նույն տարվա հուլիսին։ 2012 թվականի օգոստոսին պրոդյուսեր Ջիմ Բինզը հայտարարեց, որ Թիմբերլեյքը աշխատում է իր նոր ալբոմի վրա, սակայն շատ չանցած Թիմբերլեյքի հրապարակախոսը հերքեց այդ լուրը՝ ասելով, որ երգիչը այս պահին նոր ալբոմ թողարկելու պլաններ չունի։ 2013 թվականի հունվարի 14-ին Թիմբերլեյքը հայտարարեց, որ առաջիկայում թողարկվելիք իր նոր ալբոմը կրելու է «The 20/20 Experience» անվանումը։ Ալբոմի երգացանկը հրապարակվեց փետրվարի 6-ին, որից պարզ դարձավ, որ ալբոմի վերջին՝ 10-րդ ստեղծագործությունը կոչվում է «Blue Ocean Floor»։ Մարտի 15-ին «The 20/20 Experience» ալբոմը դուրս եկավ վաճառքի։

## Քննադատական արձագանքներ
[thumb|150px|left|Որոշ քննադատներ երգը համեմատել են [Ֆրենկ Օուշենի երգերի հետ։]]
MTV-ի լրագրող Բրեդ Սթերնը սա համարել է Թիմբերլեյքի լավագույն բալլադներից մեկը, ինչպես նաև գրել է, որ այն «հիանալի կերպով» կարող էր Նաև լինել «Տիտանիկ» ֆիլմի սաունդթրեքը։ «Entertainment Weekly» ամսագրի լրագրող Մելիսա Մերսն «Blue Ocean Floor»-ը համարել է ֆիլմ, որն հանդիսատեսը «դիտում է ականջներով»։ «Uproxx» կայքի լրագրող Ջոշ Քարպը երգն համեմատել է ամերիկացի երգիչ Ֆրենկ Օուշենի աշխատանքների հետ և ավելացրել է, որ սա կարող է լինել Թիմբերլեյքի երբևէ ձայնագրած ամենահետաքրքիր երգը։ «Pretty Much Amaazing»-ի բլոգեր Փիթեր Տաբակիսի կարծիքով՝ այս երգը Թիմբերլեյքի ամենամեծ անակնկալն էր իր անհատական կարիերան սկսելուց հետո։ «HitFix» կայքի լրագրող Մելինդա Նյումենը նմանություն է գռել այս երգի և Ֆրենկ Օուշենի «Channel Orange» ալբոմի երգերի միջև։ Hollywood.com կայքի լրագրող Ալիշա Լյութսը սա համարել է ալբոմի ամենաանակնկալ պահը։ «Billboard» ամսագրի լրագրող Ջեյսոն Լիփշացը գրել է, որ «Blue Ocean Floor»-ը ցույց է տալիս Թիմբերլեյքի աճը և ըստ Լիփշացի՝ համարձակ քայլ էր ալբոմը այս երգով փակելը։ «Sputnikmusic» կայքի լրագրող Չենինգ Ֆրիմանը երգն անվանել է «յուրօրինակ»` ավելացնելով, որ այն նման չէ ալբոմի մյուս երգերին և ամենաշատ ուշադրության արժանի երգն է։ 2015 թվականի ապրիլին Radio.com կայքը կազմել է Թիմբերլեյքի լավագույն երգերի ցանկը, որտեղ «Blue Ocean Floor»-ը զբաղեցրել է 17-րդ հորիզոնականը։

## Այլ փաստեր
* 2014 թվականին ամերիկացի երգիչ Ջեյդեն Սմիթը վերցնելով երգի երաժշտությունը՝ ձայնագրել է իր «Blue Ocean» երգը, որի համար նաև նկարահանել է տեսահոլովակ։

## Հիթ շքերթներ

## Ծանոթագրություններ

## Արտաքին հղումներ
* Երգի տեքստը  MetroLyrics կայքում

Կատեգորիա:2013 երգեր
Կատեգորիա:Ջասթին Թիմբերլեյքի երգեր
Էշթոն Քարթեր

մինի|աջից|ԱՄՆ պաշտպանության նախարարության խորհրդանշանը
մինի|աջից|ԱՄՆ պաշտպանության նախարարի դրոշը

**Էշթոն Բոլդուին Քարթեր** (, ), ամերիկյան քաղաքական գործիչ և ֆիզիկոս, անվտանգության քաղաքականության փորձագետ։ ԱՄՆ-ի պաշտպանության նախարար 2015 թվականի փետրվարի 17-ից։ Քարթերը պաշտոնավարել է ԱՄՆ նախագահ Բարաք Օբամայի օրոք՝ մաս կազմելով նրա վարչակազմի։ Քարթերի նախորդն ԱՄՆ պաշտպանության նախարարի պաշտոնում եղել է Չաք Հեյգելը։

## Կենսագրություն
Բակալավրի աստիճան է ստացել Եյլի համալսարանում՝ միջնադարյան պատմության և տեսական ֆիզիկայի գծով։ Տեսական ֆիզիկայի բնագավառում գիտությունների դոկտորի աստիճանը ստացել է որպես Ռոդսի կրթաթոշակառու՝ Օքսֆորդի համալսարանում։ Դասավանդել է Հարվարդի համալսարանում, ինչպես նաև Սթենֆորդի համալսարանում։
Աշխատել է որպես անվտանգության քաղաքականության խորհրդատու, մասնավորապես՝ Գոլդման Սաքսում (:

1993—1996 թվականներին աշխատել է ԱՄՆ նախագահ Բիլ Քլինթոնի վարչակազմում՝ որպես ԱՄՆ պաշտպանության նախարարի՝ անվտանգության միջազգային քաղաքականության հարցերով օգնական։

Բարաք Օբամայի վարչակազմում աշխատել է հետևյալ պաշտոններում. 
* 2009 թվականի ապրիլի 29-ից մինչև 2011 թվականի հոկտեմբերի 5-ը՝ պաշտպանության նախարարի տեղակալ ձեռքբերումների, թիկունքային ապահովման և տեխնոլոգիաների գծով. այդ պաշտոնում պատասխանատու էր սպառազինությունների գնումների համար,
* 2011 թվականի հոկտեմբերի 6-ից մինչև 2013 թվականի դեկտեմբերի 3-ը պաշտոնավարել է որպես ԱՄՆ պաշտպանության նախարարի առաջին տեղակալ։

2014 թվականի դեկտեմբերին ԱՄՆ Նախագահ Բարաք Օբաման ներկայացրեց Քարթերի թեկնածությունը՝ որպես ԱՄՆ պաշտպանության նախարար։ ԱՄՆ Սենատը 2015 թվականի փետրվարին հաստատեց Քարթերի թեկնածությունը։

Ուկրաինայի արևելքում զինված բախման (տե՛ս Պատերազմ Ուկրաինայի արևելքում) կապակցությամբ, Էշթոն Քարթերը հայտարարել է, որ միջազգային հանրության հիմնական ջանքերը պետք է հանգեն նրան, որպեսզի տնտեսական և քաղաքական ճնշում գործադրվի Ռուսաստանի վրա։

## Ծանոթագրություններ

## Արտաքին հղումներ
* Համառոտ կենսագրություն  

Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի ֆիզիկոսներ
Կատեգորիա:Եյլի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Օքսֆորդի համալսարանի շրջանավարտներ
Կատեգորիա:Ֆիզիկոսներ այբբենական կարգով